Атырауда емхана директоры қамауға алынды
DATE: 06:30, 29 Қазан 2023 | GMT +5
TITLE: Атырауда емхана директоры қамауға алынды
URL: https://kaz.inform.kz/news/atirauda-emhana-direktori-kamauga-alindi-81a0b7/
META: DATE: 06:30, 29 Қазан 2023 | GMT +5
TOTAL WORDS: 86
AUTHOR(S):
TEXT: «Облыстық прокуратураның үйлестіруімен Атырау қалалық №4 емхананың директоры бюджет қаражатын аса ірі мөлшерде ұрлады деген күдікпен ұсталды. Атырау қаласының мамандандырылған тергеу соты күдіктіге «қамауда ұстау» түріндегі бұлтартпау шарасына санкция берді», - деп мәлім етті Сыбайлас жемқорлыққа қарсы іс-қимыл агенттігі Атырау облыстық департаментінің баспасөз қызметінен. Қазір сотқа дейінгі тергеу амалы басталды. Тергеу мүддесіне орай өзге ақпарат жарияланбады. «ҚР Конституциясының 77-бабы 3-тармағының 1-тармақшасы, Қылмыстық-процестік кодексінің 19-бабы 1-бөлігіне сәйкес адамның кінәлі екендігі занды күшіне енген сот үкімімен танылғанша ол жасалған қылмысқа кінәлі емес деп есептеледі», - деді баспасөз қызметінен
